มูลค่าซื้อขายหุ้นสูงสุดในรอบ 44 ปี
ผู้สื่อข่าวรายงานว่า ภาวะตลาดหุ้นไทยวันที่ 28 พ.ค.62 ว่าดัชนีพลิกกลับมาปิดตลาดในแดนกบวก หลังตลอดทั้งวันสลับแกว่งตัวในแดนลบ โดยตลาดมาปิดทำการที่ 1,632 จุด บวก 7.20 จุด ท่ามกลางมูลค่าการซื้อขายสูงสุดเป็นประวัติการณ์ นับตั้งแต่ตลาดหลักทรัพย์ฯก่อตั้งมากว่า 44 ปี ด้วยมูลค่า 204,855.67 ล้านบาท ต่างชาติซื้อสุทธิ 12,534.95 ล้านบาท โดยเป็นแรงซื้อจากกองทุนต่างประเทศที่ต้องปรับพอร์ตการลงทุนตามการให้น้ำหนักของ บริษัทมอร์แกน สแตนเลย์ แคปปิตอล อินเตอร์เนชั่นแนล (MSCI) ที่ล่าสุดได้เพิ่มน้ำหนักการลงทุนในหุ้นตลาดไทย โดยมีผลวันที่ 28 พ.ค.62 ทำให้มีแรงซื้อหนาแน่นในหุ้นตัวที่ได้เพิ่มน้ำหนักการลงทุนจาก MSCI โดยหุ้นที่มีมูลค่าการซื้อขายสูงสุด 5 อันดับแรกคือ ปูนซิเมนต์ ไทย (SCC), BDMS, ธนาคารไทยพาณิชย์ (SCB), อินทัช โฮลดิ้งส์ (INTUCH), เซ็นทรัล พัฒนา (CPN) ซึ่งล้วนเป็นหุ้นใหญ่ที่ได้เพิ่มน้ำหนักการลงทุน,นอกจากนี้ ยังมีการซื้อขายรายการใหญ่ (บิ๊กลอต) ในหุ้นใหญ่ เช่น SCC มูลค่า 6,658.63 ล้านบาท, INTUCH มูลค่า 3,516.28 ล้านบาท, BDMS มูลค่า 2,808.37 ล้านบาท, SCB มูลค่า 2,274.33 ล้านบาท, BBL-F 1,908.51 ล้านบาท และ CPN 1,045.65 ล้านบาท เป็นต้น โดย บล.โนมูระ พัฒนสินระบุว่า MSCI Rebalance ได้เพิ่มน้ำหนักหุ้นไทย โดยเป็นการเพิ่มน้ำหนักจาก 2.43% สู่ 2.9% ของดัชนี MSCI-EM ตลาดเกิดใหม่ โดยไทยเป็น 1 ใน 4 ตลาดเกิดใหม่ (EM) ที่ถูกเพิ่มน้ำหนัก นอกเหนือจากจีน ซาอุดีอาระเบีย และอาเจนติน่า,นายคณฆัส จิรเสวีนุประพันธ์ ผู้อำนวยการฝ่ายวิจัยและบริการการลงทุน โนมูระ พัฒนสิน เปิดเผยว่า มูลค่าซื้อขายที่สูงสุดนี้ ปัจจัยหลักมาจาก MSCI ที่เพิ่มน้ำหนักการลงทุนหุ้นในตลาดหุ้นไทย ทำให้นักลงทุนต่างชาติเข้ามาซื้อหุ้นไทย ขณะที่ฝ่ายวิจัย บล.เอเซีย พลัส กล่าวว่า จากการศึกษาสถิติย้อนหลัง 10 ปี พบว่าราคาหุ้นที่เข้าคำนวณดัชนี MSCI มีโอกาสปรับตัวเพิ่มขึ้นตั้งแต่วันที่ประกาศจนถึงวันที่มีผลบังคับใช้ โดยเฉพาะหุ้นที่ถูกคัดเลือกจะให้อัตราผลตอบแทนเฉลี่ยสูงถึง 6.5% และมีความน่าจะเป็นสูงถึง 84% แต่ราคาจะค่อยๆ ลดลงหลังเข้าคำนวณดัชนีแล้ว.
ภาวะตลาดหุ้นไทยวันที่ 28 พ.ค.62 ว่าดัชนีพลิกกลับมาปิดตลาดในแดนกบวก หลังตลอดทั้งวันสลับแกว่งตัวในแดนลบ โดยตลาดมาปิดทำการที่ 1,632 จุด บวก 7.20 จุด
ภาวะตลาดหุ้นไทย,ดัชนีพลิก,แดนบวก,ซื้อขาย,หุ้นใหญ่,คณฆัส จิรเสวีนุประพันธ์,โนมูระ พัฒนสิน